નિર્મલ કુમાર (ઇરફાન) પોતાની ફૅમિલી સાથે શાંતિથી જીવી રહ્યો છે. જીવનમાં કોઈ મહત્વાકાંક્ષા નથી, છે તો માત્ર એક જ કે તેની ફૅમિલી સુખી હોય. ફૅમિલીમાં વાઇફ છે અને એક નાનો દીકરો છે, પણ એક દિવસ એવો આવી જાય છે કે નિર્મલ કુમારે પોતાની આખી ફૅમિલી ગુમાવવી પડે છે. નિર્મલ કુમાર ફૅમિલીને બચાવવા માટે શક્ય હોય એ બધી જગ્યાએ ભાગે છે, પણ તેને કોઈની પાસેથી મદદ મળતી નથી અને પરિણામ એ જ આવે છે કે તેણે વાઇફ અને દીકરાને ગુમાવી દેવાં પડે છે. આ ઘટના નિર્મલ કુમારના જીવનની મકસદ બદલી નાખે છે.